Ермоловс цу заманахь хоне ма1ар тосий ирхуллуьйтуш хиллий ма хаьа вайна. Таханлерачу юриспруденцица дуьстича, я шари1атан лехамаш хьахийча, нийса цахеташ дерш а ду. Масала, Шемала шен наибашна бакъо луш хилла уьш болчу виллаеташкахь кхел ян, стаг вен бакъо елла а хилла суьдхошна. И бахьанехь девза вайна цхьаболу Шемалан наибаш къиза хиларх долу тоьшаллаш. Евзаш ю низам талхийна меттигаш а, Шемала ша а, Дивано а цу т1е тидам бахийтина хилар а хаьа. Ма-дарра аьлча, х1етахьлера къизаллаш таханлерачаьрга хьаьжча, бегаш хета, бакъдерг х1унда ца дуьйцу?!